als_Latn dik_Latn sag_Latn
22.01.2008, - E Martë
Ministri Enver Hoxhaj priti përfaqësuesit e Caritasit zviceran
Plotësimi i standardeve evropiane dhe çështja e akreditimit do të jenë ndër prioritetet kryesore të MASHT tha ministri Hoxhaj
Gjatë takimit të sotëm që ministri Enver Hoxhaj pati me përfaqësuesit e OJQ “Caritasi Zviceran” u bë prezantimi i punës dhe projekteve të kësaj organizate. Ministri u shpreh i gatshëm të bashkëpunojë dhe të koordinojë aktivitetet me organizatat e ndryshme që merren me fushën e arsimit.
Ministri Enver Hoxhaj pasi i përshëndeti të pranishmit dhe i falënderoi për punën e përbashkët me MASHT, përmendi disa nga prioritetet kryesore që do të ketë MASHT. Jemi të interesuar që mësimdhënësit të kryejnë trajnime të mirëfillta që do t’i shërbejnë atyre për punën me nxënësit, tha në vazhdim ministri Hoxhaj. Plotësimi i standardeve evropiane, çështja e akreditimit, do të jenë ndër prioritetet kryesore të MASHT. Ai tha se do të mundohemi për një bashkëpunim më të madh ndërmjet ministrive, të implementojmë disa politika të cilat nuk janë implementuar më herët. Me qenë se Evropa ka një Korrnizë të Kualifikimeve, edhe ne do të mundohemi që këtë Korrnizë ta aprovojmë brenda gjysmës së parë të këtij viti. Do të mundohemi, tha në vazhdim ministri, që arsimin fillor dhe të mesëm ta bëjmë të detyrueshëm, ndërsa çështjen e hapësirës shkollore do të mundohemi ta zgjidhim brenda dy viteve, nëse nuk do të kemi pengesa buxhetore. Shpresojmë që një anëtar i bordit të Agjencisë për Akreditim të jetë nga Zyra Britanike. Çështje tjetër me shumë përparësi do të jetë edhe mësimi gjatë tërë jetës. Jam shumë i interesuar që UP të ketë një bashkëpunim me Universitetin e Plymouth, sidomos në fushën e trajnimit të mësimdhënësve, tha ministri Hoxhaj.
Sekretari i përhershëm i MASHT, z. Fehmi Ismaili, shprehu gatishmëri për bashkëpunim me këtë organizatë . Pa ndihmën e donatorëve, ne nuk do të ishim këtu ku jemi, ky është rezultat i punës së përbashkët, tha z. Ismaili. Ai kërkoi nga ekspertët e kësaj organizate që në takimet e ardhshme të na njoftojnë me përvojat e tyre, ndërsa MASHT në anën e saj të shpalosë gjendjen dhe nevojat që ka, në mënyrë që në fund të kemi projektet. Ai si çështje të rëndësishme përmendi trajnimin dhe akreditimin e mësimdhësve dhe njohjen e diplomave të edukatoreve. Së shpejti sipas planit të miratuar do te kemi Qendrën për Njohjen e Diplomave.
Gordon Taylor nga Universiteti i Plymouth, tha se ky universitet ka 7 Fakultete dhe një prej tyre është Fakulteti i Edukimit. Niveli parashkollor është shumë i fortë. Për mësimdhënësit e ciklit fillor organizojmë kurse të ndryshme, ndërsa trajnimet e mësimdhënsve janë të koncentruar në punën e tyre praktike. Beatrice Rutishauser Ramm, përfaqësuese e kësaj organizate dhe themeluese e çerdhes “Oaza” në Prishtinë, paraqiti punën e kësaj organizate dhe projektet që implementon. Pajisja e dhomave të fëmijëve, trajnimi i mësimdhënësve, ndërtimi i shkollave janë disa nga aktivitetet e kësaj organizate, tha znj. Beatrice. Blerim Saqipi nga Fakulteti i Edukimit, tha se MASHT është duke implementuar programin për tranimin e mësimdhësve pa shkëputje nga puna në Fakultetin e Edukimit dhe trajnimet që që ka ofruar kjo organizatë mund të akreditohen drejt një diplome Bachelor në fushën e edukimit. Gjatë këtij takimi u identifikuan fushat e bashkëpunimit për të ardhmen. Përfaqësuesit e organizatës “Caritasi zviceran” do të sjellin projektet dhe rekomandimet konkrete në takimet e ardhshme. Ata u shprehën të gatshëm të bashkëpunojnë në Agjencionin e Akreditimit, trajnimin e mësimdhënësve si dhe fusha të tjera.
<<< Kthehu prapa |
Shtyp këtë artikull |
Dërgo me email |
A
A
A
Share
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ilo_Latn ilo_Latn ilo_Latn eng_Latn